கேள்வி: சல்போனைல் நைட்ரீன் என்பது என்ன?
பதில்: சல்போனைல் நைட்ரீன் (''Sulfonyl nitrene'') என்பது R-SO2N என்ற பொதுவான வாய்ப்பாடு கொண்ட ஒரு வேதிச் சேர்மம். அறியப்பட்ட சல்போனைல் நைட்ரீன்களில் மெத்தில் சல்போனைல் நைட்ரீன், முப்புளோரோமெத்தில் சல்போனைல் நைட்ரீன் மற்றும் டோலில் சல்போனைல் நைட்ரீன் ஆகியவை அடங்கும். மேலும் புளோரோசல்போனைல் நைட்ரீன் FSO2N என்ற சேர்மமும் அறியப்படுகிறது. ஆனால் இது FNSO2 சேர்மமாக மறுசீரமைப்பு அடைகிறது. சல்போனைல் நைட்ரீன்களை சல்போனைல் அசைடை (RSO2N3) சூடாக்குவதன் மூலம் தயாரிக்க இயலும். கந்தகம் அணுவுடன் ஒரே ஓர் ஆக்சிசன் மட்டுமே இணைக்கப்பட்டுள்ள சல்பினைல் நைட்ரீன்களிலிருந்து இவை வேறுபடுகின்றன.